CELEX: 32002D0844
Language: lt
Date: 1035331200000
Title: 2002 m. spalio 23 d. Komisijos sprendimas, iš dalies keičiantis Direktyvą 2001/14/EB dėl datos, kai bus keičiamas tarnybinis traukinių tvarkaraštis (pranešta dokumentu Nr. C(2002) 3997)tekstas svarbus EEE.

Svarbus teisinis pranešimas

|

32002D0844

Oficialusis leidinys L 289 , 26/10/2002 p. 0030 - 0030

		Komisijos sprendimas2002 m. spalio 23 d.iš dalies keičiantis Direktyvą 2001/14/EB dėl datos, kai bus keičiamas tarnybinis traukinių tvarkaraštis(pranešta dokumentu Nr. C(2002) 3997)(tekstas svarbus EEE)(2002/844/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2001 m. vasario 26 d. Europos Parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo [1], ypač į jos 34 straipsnio 3 dalį,kadangi:(1) Direktyvos 2001/14/EB III priede nustatytas geležinkelio pajėgumų paskirstymo grafikas ir numatyta, kad tarnybinis traukinių tvarkaraštis turi būti keičiamas gegužės mėnesio paskutinio šeštadienio vidurnaktį.(2) Dėl komercinės veiklos, infrastruktūros valdytojai ir geležinkelio įmonės siūlo, kad tarnybinio traukinių tvarkaraščio keitimo data būtų perkelta į kiekvienų metų gruodžio mėnesį.(3) Dėl to Direktyvos 2001/14/EB III priedas turėtų būti iš dalies keičiamas.(4) Šiame sprendime nustatytos priemonės atitinka pagal Direktyvos 2001/14/EB įsteigto komiteto nuomonę,PRIĖMĖ ŠĮ SPRENDIMĄ:1 straipsnisDirektyvos 2001/14/EB III priedo 2 dalis pakeičiama taip:"2. Tarnybinis traukinių tvarkaraštis keičiasi gruodžio mėnesio antro šeštadienio vidurnaktį. Jeigu tvarkaraštis keičiamas ar koreguojamas pasibaigus žiemai, kai kuriais atvejais, ypač atsižvelgiant į regioninių keleivių vežimo paslaugų tvarkaraščio pakeitimus, jis įsigalioja birželio mėnesio antro šeštadienio vidurnaktį ir tai gali būti daroma kas tiek laiko, kiek yra reikalinga. Infrastruktūros valdytojai gali susitarti dėl kitų datų ir tokiu atveju jie apie tai praneša Komisijai, jei tai gali turėti įtakos tarptautiniam susisiekimui."2 straipsnisŠis sprendimas pradedamas taikyti 2003 m. tvarkaraščiui nuo 2002 m. gruodžio 14 d. Dėl Didžiosios Britanijos specifinės reguliavimo sistemos, Jungtinė Karalystė 2004 m. tvarkaraštį gali pradėti taikyti 2003 m. gruodžio mėn., jeigu tai neturės įtakos kitoms direktyvos nuostatoms, pirmiausia toms, kurios reglamentuoja tarptautinį bendradarbiavimą.3 straipsnisŠis sprendimas skirtas valstybėms narėms.Priimta Briuselyje, 2002 m. spalio 23 d.Komisijos varduLoyola De PalacioPirmininko pavaduotojas[1] OL L 75, 2001 3 15, p. 29.--------------------------------------------------